**Pöytäkirja**

Kolin koulun oppilaskunta

Hallituksen kokous

26.10.2022

Läsnäolijat: Aava, Tara, Anssi, Aino, Eevi, Kaapo, Iisa ja Anniina-ohjaaja

1. Puheenjohtaja avasi kokouksen klo 12.03

1. Kokous oli laillinen ja päätösvaltainen

1. Puheenjohtajana Aino ja sihteerinä Iisa
2. Suunniteltiin edelleen luokkien välistä lukemisyhteistyötä. Sovittiin että Tarinamaja-sanan kirjaimet askarrellaan torstaina 27.10. Klo 12. Tekijöinä Anssi, Aava, Eevi, Iisa, Tara ja Aino.
3. Tarinamaja-toiminta alkaa tiistaina 1.11. klo 11.30-11.45, koska silloin on kirjastopäivä ja pikkuoppilaiden lukutunti. Ruokavälitunnilla 3-4 -luokkalaiset käyvät järjestämässä majan eli laittamassa salin lattialle patjan ja istuintyynyjä. Aluksi 7-9 –luokkalaiset lukevat kirjoja e-2 –luokkalaisille. Myöhemmin myös 5-6 –luokkalaiset. Keväällä voidaan katsoa, voisivatko 3-4 –luokkalaisetkin lukea ja ehkä myös pikkuoppilaat isommille. Majan purkavat 5-6 –luokkalaiset omalla lukutunnillaan klo 13-14.
4. Lisäksi Tara ehdotti, että hallitus voisi järjestää Erikoinen reppu -päivän, jossa oppilaat eivät ottaisikaan mukaan tavallista reppua, vaan toisivat kirjansa kouluun mitä erikoisemmissa kantimissa. Ehdotus sai innostuneen vastaanoton. Palaamme siihen seuraavissa kokouksissa.
5. Seuraavalla viikolla ryhdymme suunnittelemaan myös joulua.

1. Puheenjohtaja päätti kokouksen klo 12.15